Δεν νομίζω ότι έχω να γράψω κάτι πολύ διαφορετικό από τους υπόλοιπους φιλοξενούμενους της Κυρίας Εύας. Μας υποδέχτηκε στις 6.30 το πρωί και φύλαξε τα πράγματά μας για να κάνουμε την βόλτα μας μέχρι το check in. Το σπίτι από μόνο του σου φτιάχνει τη διάθεση από τις διακοσμητικές πινελιές και την καθαριότητα, που αμέσως σε χαλαρώνει και σε κάνει να το νιώθεις δικό σου χώρο. Γλυκολιχουδιές αλλά και κρασί μας περίμεναν στο ψυγείο, ενώ η επικοινωνία πριν και κατά την διάρκεια της διαμονής μας, ήταν απρόσκοπτη και άμεση, σαν φίλοι που πάνε να κοιμηθούν στο σπίτι μιας φίλης. Όχι, απρόσωπη τύπου ξενοδοχείο (αυτό είναι και το ζητούμενο φαντάζομαι του airbnb).
Μια πολύ λεπτή ισορροπία επαγγελματισμού, ευγένειας και ζεστασιάς που ίσως είναι το πιο μεγάλο κατόρθωμα.
Κύρια Εύα σας ευχαριστούμε που μας κάνατε να θυμόμαστε τη Θεσσαλονίκη τόσο όμορφα.